SH – Sivu 2 – Fin5 2019
All posts by SH
Ei kepsiä torstaina, eikä myöskään perjantaina. Valitettavasti.
Perjantaina voit pummata rauhassa kenenkään huomaamatta.
Ole kuitenkin varovainen, silla gps-äijät ovat perjantaiaamuna jo Turussa.
Fin5 Golf kisan voittoon Satu ja Ville
www.tahkogolf.fi
Tahkon portaisiin ei saa mennä piikkareilla
Tahkon puuportaisiin on nastareilla meno kielletty. Jos aiot käyttää portaita, laita
polkujuoksukengät alle. Moni jo tiiraili eilen Tahkon mäkeen. Tänään mennään sinne
jonnekin keskimatkan kisaan tai kuntosuunnistukseen.
Kuljetukset perjantain 19.7. lähtöihin – H/D 80 ja 85 sekä perhe-RR
FIN5 perjantain lähtöihin on ilmainen bussikuljetus H/D 80 ja 85 –sarjalaisille sekä perhe-RR:n osallistujille ( = kilpailija ja saattaja).
Bussin lähtöpaikka on Sokos Hotellin pohjoispäädyssä olevan parkkipaikan reunalla (hiekkaparkki). Paikalla on FIN5 -tunnisteella merkitty bussipysäkki.
Päätepysäkki on lähtöpaikkojen läheisyydessä, josta on viitoitus lähtöpaikalle (n. 500 m).
Bussit lähtevät kerran tunnissa seuraavan aikataulun mukaisesti:
klo 9.10, 10.10 ja 11.10.
Bussimatka kestää n. puoli tuntia eli muistattehan varata riittävästi aikaa lähtöpaikalle siirtymiseen.
Kuntosuunnistus ja Fin5
Vielä kaksi kisapäivää – kaksi mahdollisuutta suunnistaa Tahkon maastoissa.
Kuntosuunnistus tarjoaa elämyksiä, aivotyötä, luonnonrauhaa ja fyysisen kunnon testaamista. Tahkolla kuntosuunnistus on oivallinen paikka latautua arkipäivän rutiineista tai viettää hieman toisenlainen lomapäivä. Fin5-suunnistusviikko tarjoaa mahdollisuuden tutustua suunnistukseen loistavilla radoilla. Suunnistusviikon radat ovat monipuolisia, taitavasti suunniteltuja kaiken tasoisille ja kuntoisille suunnistajille. Tule mukaan!
Ratavaihtoehtoja on kuusi. Radan nimen ensimmäinen kirjain kertoo radan vaikeusasteen. A on vaikea, B keskivaikea ja C helppo. Tämän jälkeen ilmoitetaan matkan ”pituus”. Esimerkiksi A-pitkä on vaikea ja matkallisesti pisin. C-lyhyt taas on helppo ja lyhyt rata, joka sopii hyvin suunnistuksesta kiinnostuneelle.
Tahkolla kuntosuunnistusta on tarjolla Fin5-viikon torstaina (18.7.) ja perjantaina (19.7.). Ilmoittautuminen tehdään Piazzan pääoven vieressä ulkona: ”avoimet sarjat”.
Osallistumisen voit maksaa kortilla, rahalla tai virike- ja kulttuuriseteleillä.
Avoimien sarjojen arvonnan voittajat – päivä 3
Kolmantena kilpailupäivänä avoimiin sarjoihin osallistuneiden kesken suoritetun arvonnan voittajat ovat:
A-pitkä: Oinonen Sami Rasti-Pielinen
A-lyhyt: Kuivalainen Jenna
B-pitkä: Bolotov Igor Russia
B-lyhyt: Tyni Hanna VeVe
C-pitkä: Haara Sanna Helsingin suunnistajat
C-lyhyt: Sipola Kirsi
Perhe-rastireitti: Rauhala Aino
Palkinnot voi noutaa avointen sarjojen infosta huomenna torstaina klo 9 alkaen. Onnea voittajille!
Vauhdikasta menoa Räihän perheen FIN5-viikolla
Kun talvella jututimme mikkeliläistä Räihän perhettä FIN5-viikon odotuksista, esiin nousivat ainakin uudet kokemukset, ilo ja riemu. Tapasimme perheen uudestaan välipäivän vietossa Tahkon huipulla ja kyselimme ensikertalaisten tähänastisia kokemuksia.
Viikko alkoi perheellä varsin vauhdikkaasti, kun heti Tahkolle saavuttuaan lapset kirmasivat testaamaan Tahkon pump track –rataa potkulaudoilla. Vauhdikas sisarusjoukko on ehtinyt myös suunnistuspäivien jälkeen testaamaan Tahkon portaat ja hoitanut perheen koirien, Devilin, Demonin ja Dragonin ulkoiluttamista. Eniten odotetaan vielä kylpyläkäyntiä Tahko Spassa, joka on ohjelmassa perjantaina.
Vanhin lapsista, Konsta, on kahden osakilpailun jälkeen sarjansa (H12TR) viidentenä. Vinski on puolestaan sarjansa (H9RR) seitsemäntenä ja Maikki (D8RR) neljäntenätoista. Keskiviikkona kaikilla lapsilla on vuorossa sprinttimatkat, jossa ainakin Maikin sanoin taktiikkana on: ”Täysillä mennään!” Lapset pohtivat ratojen olleen tähän mennessä mukavia, ja Rautavaaralla pystyi hyvin hyödyntämään polkuja rastien sijaitessa osin ihan polkujen vieressä.
Räihät ponnistavat korkealle
Vanhempien mukaan tapahtumajärjestelyt ovat toimineet tähän saakka hienosti, ja Rautavaaran osalta kiiteltiin etenkin parkkialueen sijaintia ihan kisakeskuksen vieressä. Myös lasten opastaminen lähtöpaikalla oli vanhempien mielestä erittäin hienosti järjestetty. Teija-äiti on ehtinyt suunnistaa avoimissa sarjoissa ja kiitteli sisäänkirjautumista, joka oli sijoitettu hyvin kisakeskuksen tuntumaan eikä lähdön läheisyyteen, kuten esimerkiksi Kainuun rastiviikolla. Yksi toivekin kisajärjestäjille löytyi kelloon liittyen. Perheen isä, Jari, totesi, että olisi ollut hienoa, jos virallinen aika olisi jossakin näkyvällä paikalla kisakeskuksessa.
Vaikka kesään on mahtunut mm. Särkänniemisuunnistus, Leimaus-leiri sekä Kainuun rastiviikko, ei suunnistaminen suinkaan tältä kesältä pääty Tahkolle, sillä lapset suuntaavat vielä ainakin muutamaan kisaan. Iloa ja riemua – sitä on siis Räihän perheen suunnistuskesään mahtunut.
Kuinka saavut kilpailukeskukseen, jos et asu Tahkon lomakylässä?
Yleisestä pysäköinnistä pääsee kilpailukeskukseen kiertämällä Tahkolahden länsipuolelta sillan yli.
Sprintti Tahkolla
Jos asut Tahkon lomakylässä kilpailualueella, sinulle on sallittua:
kävellä suoraan Piazzan kilpailukeskukseen majoituksesta
saapua paikalle ennen klo 11
noudattaa fair play -sääntöjä
nauttia kilpailun tunnelmasta
Sallittua ei ole:
mennä kielletyn alueen nauhalla merkitylle alueelle
Älä huolestu, jos näet matkalla kilpailukeskukseen rastin. Se ei ole sinun.